สวัสดีครับหายใจเข้าลึกๆแล้วมีอาการปวดหลัง รู้สึกปวดทุกครั้งเวลาหายใจ ไม่ทราบเกิดจากสาเหตุอะไร
สวัสดีค่ะ อาการหายเข้าใจลึกแล้วปวดที่หลัง ปวดทุกครั้งเวลาหายใจ อาจจะเกิดจาก ภาวะ กล้ามเนื้อหรือกระดูกอ่อนที่ซี่โครงอักเสบ ปลายเส้นประสาทอักเสบมักปวดจี๊ดๆ มีเยื่อหุ้มปอดหรือเยื่อหุ้มหัวใจอักเสบ หรือมีภาวะปอดติดเชื้อ โดยมักมีไข้ ไอร่วมด้วยได้ เป็นต้นการให้ได้การวินิจฉัยที่แน่ชัดจำเป็นต้องตรวจร่างกายจริง หรือเอ็กซเรย์ปอด เอ็กซเรย์กระดูกบริเวณนั้นร่วมด้วยถ้ามีประวัติบ่งชี้ หรือตรวจร่างกายแล้วสงสัยไปในทิศทางใดในเบื้องต้น ให้พักการใช้งานบริเวณนั้นๆ ระวังการกระทบกระแทก กินยาแก้ปวดเพื่อบรรเทาอาการได้เบื้องต้นสังเกตอาการ ถ้าพักแล้วไม่ดีขึ้น ปวดมากขึ้นเรื่อยๆ มีอาการแน่นอก หายใจลำบาก หอบเหนื่อย หรือไอมากร่วมด้วย ควรไปพบแพทย์